[bookmark: _GoBack]11/2004. (II. 13.) GKM rendelet
[bookmark: pr2]a gáz csatlakozó vezetékekre és fogyasztói berendezésekre vonatkozó műszaki-biztonsági előírásokról
[bookmark: pr3]A földgázellátásról szóló 2003. évi XLII. törvény 56. § (2) bekezdés g) pontjában kapott felhatalmazás alapján a következőket rendelem el:
[bookmark: pr4]A rendelet hatálya
[bookmark: 1][bookmark: pr5]1. § (1) A rendelet szabályozási körébe tartoznak a földgáz, valamint a cseppfolyós propán-butángázok és ezek elegyeinek (a továbbiakban együtt: éghető gázok) vezetéken történő szolgáltatásában alkalmazott csatlakozó vezetékek és fogyasztói berendezések, valamint ezek tulajdonosai, használói, illetve üzemeltetői.
[bookmark: pr6](2) A csatlakozó vezetékek és fogyasztói berendezések tervezésére, létesítésre, üzemeltetésére és megszüntetésére a műszaki-biztonsági szabályzat (10. §) előírásai az irányadóak.
[bookmark: pr7]Hatósági felügyelet alá helyezés
[bookmark: 2][bookmark: pr8]2. § (1) Az éghető gázok csatlakozó vezetékei és fogyasztói berendezései, továbbá azok üzemeltetése műszaki-biztonsági hatósági felügyelet alá tartozik.
[bookmark: pr9](2)1 Az (1) bekezdésben előírt hatósági felügyeletet első fokon a fővárosi és megyei kormányhivatal mérésügyi és műszaki biztonsági hatósága (a továbbiakban: hatóság), másodfokon a Magyar Kereskedelmi Engedélyezési Hivatal (a továbbiakban: Hivatal) látja el.
[bookmark: pr10]Értelmező rendelkezések
[bookmark: 3][bookmark: pr11]3. § E rendelet alkalmazásában:
[bookmark: pr12]a) rendeltetésszerű használat: a csatlakozó vezeték, a fogyasztói berendezés és ez utóbbi elemeinek műszaki leírásában, kezelési útmutatójában vagy termékismertetőjében feltüntetett minőségű gázzal és a megadott nyomástartományban történő, a tervezett célnak és az előírt üzemeltetési módnak megfelelő használat;
[bookmark: pr13]b) fogyasztó: a nyilvántartásba vett feljogosított fogyasztó és a közüzemi fogyasztó;
[bookmark: pr14]c) üzemeltetés: a csatlakozó vezetékkel és fogyasztói berendezéssel kapcsolatos minden tevékenység, így a létesítés, az üzembe helyezés, a normál üzem, a leállítás, a karbantartás, az átalakítás, az üzemzavarelhárítás, a fogyasztó szolgáltatói és hatósági ellenőrzése, valamint a megszüntetés.
[bookmark: pr15]Tervezés
[bookmark: 4][bookmark: pr16]4. § Csatlakozó vezetéket és fogyasztói vezetéket csak az tervezhet, akinek a külön jogszabály2 alapján szakirányú tervezési jogosultsága van, és aki a Magyar Mérnöki Kamara hivatalos tervezői névjegyzékében szerepel.
[bookmark: pr17]Kivitelezés
[bookmark: 5][bookmark: pr18]5. § (1) Csatlakozó vezetéket és fogyasztói berendezést az létesíthet, szerelhet, javíthat vagy végezheti karbantartásukat, aki a külön jogszabály3 követelményeinek megfelel és a gázszerelői nyilvántartásban szerepel.
[bookmark: pr19](2) A külön jogszabályban4 meghatározott gázfogyasztókészülék és tartozékainak szerelését, javítását, karbantartását a készülék gyártója, vagy annak megbízottja a (1) bekezdés szerinti feltétel teljesítése nélkül is végezheti.
[bookmark: 6][bookmark: pr20]6. § (1) Az elosztói engedélyes a csatlakozó vezeték és fogyasztói berendezés kiviteli terveinek felülvizsgálatáért, valamint a gázszerelés üzembe helyezés előtti ellenőrzéséért az 50 m3/óra, vagy ennél nagyobb teljesítmény esetén külön díjat számíthat fel.
[bookmark: pr21](2) A csatlakozóvezeték és fogyasztói berendezés (1) bekezdés szerinti terveinek a külön jogszabályokban előírt felülvizsgálati munkaidő ráfordítása:
	[bookmark: pr22]a) 50-200 m3/óra teljesítmény igény esetén
	1 napidíj,


[bookmark: pr23]
	b) 200-1000 m3/óra teljesítmény igény esetén
	2 napidíj,


[bookmark: pr24]
	c) 1000-3000 m3/óra teljesítmény igény esetén
	3 napidíj,


[bookmark: pr25]
	d) 3000 m3/óra feletti teljesítmény igény esetén
	4,5 napidíj. 


[bookmark: pr26]A kivitelezést követően a bekapcsolás előtti műszaki-biztonsági ellenőrzéséért a területileg illetékes elosztói engedélyesnek 1 napidíj, illetőleg óránkénti átalánydíjat kell megállapítania.
[bookmark: pr27]A napidíj, illetőleg óránkénti átalánydíj meghatározásánál a külön jogszabályban5 meghatározott naponta, illetőleg órára meghatározott átalánydíj összeggel kell számolni.
[bookmark: pr28](3) A hiánypótlásra visszaadott kiviteli terv módosításának, kiegészítésének ismételt felülvizsgálati díja a napidíj 50%-a.
[bookmark: pr29](4) Az ügyfél hibájából meghiúsult helyszíni biztonsági-ellenőrzési eljárás esetén a díj a napidíj 70%-a.
[bookmark: pr30](5) A területileg illetékes elosztói engedélyes a 2. § (1) bekezdésében meghatározott díjon felül 25% áfát számít fel.
[bookmark: pr31]Üzemeltetés
[bookmark: 7][bookmark: pr32]7. § (1) A tulajdonos, a használó, illetve az üzemeltető (a továbbiakban együtt: üzemeltető) köteles a csatlakozó vezetéket és a fogyasztói berendezést rendeltetésszerű állapotban tartani, rendeltetésszerűen üzemeltetni, a szükséges ellenőrzéseket és karbantartását a gyártói előírások alapján rendszeresen elvégeztetni, minden vonatkozó biztonsági előírást betartatni, valamint a hatósági, illetve elosztói engedélyes ellenőrzése során az ellenőrzés feltételeit biztosítani. Erről a kötelezettségről az elosztói engedélyes a fogyasztót tájékoztatni köteles.
[bookmark: pr33](2) A karbantartást és a kapcsolódó ellenőrzést bizonylatolt (jegyzőkönyvezett) formában kell végezni. A karbantartás, javítás, időszakos felülvizsgálatok szakmai és személyi feltételeire a gyártó előírásai az irányadóak.
[bookmark: pr34](3) A külön jogszabály6 szerint hatósági felügyelet alá tartozó gázkészülékekkel kapcsolatos tevékenységet végzőknek a biztonságos üzemeltetést lehetővé tevő létszámát, képzettségét, továbbá a kezelőkre vonatkozó külön jogszabályban7 meghatározott egyéb feltételeket az üzemeltetőnek kell meghatároznia és biztosítania.
[bookmark: pr35](4) A (3) bekezdésben említett gázkészülék üzemeltetőnek a gyártó előírásainak figyelembevételével üzemeltetési utasítást kell készítenie, amely tartalmazza a gázfogyasztó készülék indítására, normál üzemmódjára, leállítására, vészleállítására és az esetleg bekövetkező rendkívüli események esetén szükséges teendőket. A gázkészüléket az üzemeltetési utasítás előírásai szerint kell üzemeltetni.
[bookmark: pr36](5) Ha az üzemeltető az (1) bekezdésben foglalt tevékenysége során rendellenességet észlel, köteles minden szükséges intézkedést - beleértve a csatlakozó vezeték vagy fogyasztói berendezés részleges vagy teljes üzemen kívül helyezését is - megtenni.
[bookmark: pr37](6)8 A csatlakozóvezetékekre és a fogyasztói berendezésre vonatkozó, a földgázellátásról szóló 2003. évi XLII. törvény 22. §-ának (7) bekezdése szerinti műszaki biztonsági felülvizsgálatot - ellenkező bizonyításig - elvégzettnek kell tekinteni.
[bookmark: pr38]Eljárás rendkívüli esemény alkalmával
[bookmark: 8][bookmark: pr39]8. § (1)9 A csatlakozó vezetékkel vagy a fogyasztói berendezéssel kapcsolatos rendkívüli eseményeket háztartási és kommunális fogyasztó esetében a szolgáltatói engedélyes, feljogosított fogyasztó esetében a fogyasztó köteles a hatóságnak haladéktalanul bejelenteni, majd a bejelentést 24 órán belül írásban megerősíteni.
[bookmark: pr40](2) A rendkívüli esemény helyszíne a vizsgálat befejezéséig nem változtatható meg, kivéve, ha a további károk, balesetek megelőzése vagy más ok ezt indokolttá és szükségessé teszi; ebben az esetben a helyszínt fénykép-, videofelvétellel, vázlat készítésével rögzíteni kell.
[bookmark: pr41](3) A hatóság a bejelentést követően köteles a vizsgálatot haladéktalanul megkezdeni. A hatóság, illetve az általa bevont független szakértők a helyszínen megvizsgálják a rendkívüli esemény okait, valószínű lefolyását és következményeit. Ezzel kapcsolatban a hatóság jogosult minden adatot, információt megszerezni, így különösen:
[bookmark: pr42]a) fényképeket, vázlatokat, leírásokat készíteni,
[bookmark: pr43]b) a rendelkezésre álló adatokból megállapítani (rekonstruálni) a megelőző üzemi viszonyokat,
[bookmark: pr44]c) megvizsgálni a sérült vezetéket, berendezést, ezek tartozékait, környezetét,
[bookmark: pr45]d) meghallgatni a rendkívüli esemény szemtanúit, az illetékes személyeket, a kezelőket, és erről jegyzőkönyvet felvenni,
[bookmark: pr46]e) tanulmányozni a szükséges okmányokat, üzemi naplókat,
[bookmark: pr47]f) elrendelni az alkatrészek, tartozékok, laboratóriumi, műszeres és más vizsgálatait,
[bookmark: pr48]g) elemezni, értékelni a belső üzemi kivizsgálás adatait.
[bookmark: pr49](4) A hatóság köteles a berendezések, tartozékok, okmányok megőrzéséről és szükség szerinti vizsgálatáról gondoskodni.
[bookmark: pr50](5) Ha a hatóság a vizsgálat során azt állapítja meg, hogy a gyártással vagy üzemeltetéssel kapcsolatban mulasztás történt, vagy a rendkívüli esemény bekövetkezése vétkes magatartás következménye, köteles a szükséges felelősségre vonási eljárás megindítását kezdeményezni.
[bookmark: pr51](6) A hatóságnak a vizsgálat eredményéről részletes jegyzőkönyvet kell készítenie, amelyet a fogyasztónak is alá kell írnia. A jegyzőkönyvben rögzíteni kell:
[bookmark: pr52]a) a rendkívüli esemény valószínűsíthető lefolyását és az azt kiváltó okokat,
[bookmark: pr53]b) a megállapított rendellenességeket,
[bookmark: pr54]c) az esemény megismétlődését kizáró intézkedéseket.
[bookmark: pr55](7) A létesítmény ismételt üzembe helyezése csak a hibák, az eseményt előidéző okok megszüntetése és a létesítmény ismételt felülvizsgálata után történhet.
[bookmark: pr56]Hatósági feladatok
[bookmark: 9][bookmark: pr57]9. § (1) A hatóság a műszaki-biztonsági felügyelete keretében:
[bookmark: pr58]a) ellenőrzi az elosztói engedélyes műszaki-biztonsági tevékenységét a rendelet szabályozási körébe tartozó területen;
[bookmark: pr59]b) a helyszínen ellenőrzi a létesítésre és a külön jogszabályban10 meghatározott gázkészülékek üzemeltetésére vonatkozó műszaki-biztonsági előírások betartását;
[bookmark: pr60]c) kivizsgálja a külön jogszabályban11 meghatározott rendkívüli események bekövetkezésének körülményeit és a hasonló esetek megelőzésére intézkedik.
[bookmark: pr61](2) A hatóság az (1) bekezdés a) pontja szerinti ellenőrzést évente köteles elvégezni.
[bookmark: pr62](3) A hatóság a háztartási és a kommunális fogyasztó csatlakozó vezetékét és a fogyasztói berendezés létesítését és használatát az elosztói engedélyes bevonásával ellenőrizheti.
[bookmark: pr63](4) A hatóság az ellenőrzésről és annak megállapításairól jegyzőkönyvet köteles készíteni.
[bookmark: pr64](5) Ha az ellenőrzés során a hatóság megállapítja, hogy az e rendeletben és külön jogszabályokban12 meghatározott feltételek nem teljesülnek, vagy az üzemeltető e rendelet 7. § szerinti kötelezettségeit nem teljesíti, elrendelheti a hiba kijavítását, a hiányosság megszüntetését, illetve megtilthatja a csatlakozó vezeték és a fogyasztói berendezés vagy ez utóbbi egyes tartozékainak használatát.
[bookmark: pr65](6) A hiba, hiányosság előírt határidőre történő kijavításáról, a javítás módjáról az üzemeltető köteles tájékoztatni a hatóságot.
[bookmark: pr66]Műszaki-biztonsági szabályzat
[bookmark: 10][bookmark: pr67]10. § (1)13 A csatlakozó vezetékek és fogyasztói berendezések műszaki-biztonsági szabályzatait (a továbbiakban: Szabályzat) a Hivatal főigazgatója készíti elő és a szakmai egyeztetését követően javaslatot tesz annak kihirdetésére.
[bookmark: pr68](2) A szakmai egyeztetésre Gázipari Műszaki Szakbizottságot kell létrehozni, amely a közzétételt követően a Szabályzatot évente felülvizsgálja, és javaslatot tesz annak szükség szerinti módosítására.
[bookmark: pr69](3)14 A (2) bekezdés szerinti Szakbizottság a következő szervezetek által delegált - az iparügyekért felelős miniszter által 3 évre megbízott - 1-1 szakemberből áll:
[bookmark: pr70]a)15 Magyar Gázipari Egyesülés,
[bookmark: pr71]b) Magyar Épületgépészek Szövetsége,
[bookmark: pr72]c) Magyar Épületgépészeti Koordinációs Szövetség,
[bookmark: pr73]d) Magyar Gázipari Vállalkozók Egyesülete,
[bookmark: pr74]e) Magyar Mérnöki Kamara, Gáz- és Olajipari Tagozat
[bookmark: pr75]f)16 Hivatal és a
[bookmark: pr76]g) Magyar PB Gázipari Egyesület.
[bookmark: pr77](4) A Szakbizottság ülésein a Gazdasági és Közlekedési Minisztérium és a Magyar Energia Hivatal képviselője tanácskozási joggal vehet részt.
[bookmark: pr78](5)17 A Szakbizottság maga dolgozza ki működési szabályzatát és tagjai közül háromévente elnököt választ. A titkársági feladatok ellátásáról a Hivatal főigazgatója gondoskodik.
[bookmark: pr79](6) A Szabályzatban foglalt egyes műszaki előírásoktól az üzemeltető eltérhet, ha előzetesen igazolja, hogy a Szabályzat előírásai szerint elérhető műszaki biztonsági szintet más módon biztosítani tudja.
[bookmark: 11][bookmark: pr80]11. § A hatósági eljárás díját külön jogszabály18 tartalmazza.
[bookmark: pr81]Záró és hatályba léptető rendelkezés
[bookmark: 12][bookmark: pr82]12. § Ez a rendelet a kihirdetését követő 8. napon lép hatályba, egyidejűleg hatályát veszti a csatlakozó- és fogyasztói gázvezetékek kiviteli terveinek felülvizsgálatáért, valamint a gázszerelés ellenőrzéséért és minősítéséért a gázszolgáltató által felszámítható díjakról szóló 24/1996. (IV. 12.) IKM rendelet.


( forrás: net.jogtar.hu )
